REPUBLIKA SRBIJA

NARODNA SKUPŠTINA

Odbor za zaštitu životne sredine

19 Broj: 06-2/113-22

12. septembar 2022. godine

B e o g r a d

ZAPISNIK

PRVE SEDNICE ODBORA ZA ZAŠTITU ŽIVOTNE SREDINE,

ODRŽANE 12. SEPTEMBRA 2022. GODINE

Sednica je počela u 11,00 časova.

U skladu sa članom 25. stav 2. Poslovnika Narodne skupštine, sednicom je, do izbora predsednika Odbora, predsedavala narodni poslanik Danica Grujičić, kao najstariji prisutni član Odbora.

Pored predsedavajuće, sednici su prisustvovali članovi Odbora: Milimir Vujadinović, Dušan Radojević, Dušan Marić, Marija B. Jovanović, Aleksandar Mirković, Nemanja Joksimović, Dejan Bulatović, Ivana Parlić, Branimir Jovančičević, Aleksandar Jovanović, Jasmin Hodžić i Radomir Lazović.

Sednici nisu prisustvovali članovi Odobra: Marko Mladenović, Ivan Karić i Enis Imamović.

Sednici su prisustvovali zamenici članova Odbora: Nenad Ristović (zamenik Marije B. Jovanović), Nataša Bogunović (zamenik Ivana Karića) i Dušan Radosavljević (zamenik Smiljane Maksimović, koja je podnela ostavku na funkciju narodnog poslanika).

Sednici je prisustvovao i narodni poslanik Boško Obradović.

Za ovu sednicu određen je sledeći

D n e v n i r e d

1. Izbor predsednika Odbora;

2. Izbor zamenika predsednika Odbora.

Prva tačka dnevnog reda **- Izbor predsednika Odbora**

Na predlog narodne poslanice Danice Grujičić, Odbor je jednoglasno izabrao narodnog poslanika Aleksandra Jovanovića za predsednika Odbora.

Druga tačka dnevnog reda **- Izbor zamenika predsednika Odbora**

Izabrani predsednik Odbora, Aleksandar Jovanović, nastavio je predsedavanje sednicom Odbora i za zamenika predsednika Odbora predložio narodnog poslanika Milimira Vujadinovića.

Odbor je, većinom glasova (14 glasova za, jedan član Odbora bio je uzdržan), izabrao narodnog poslanika Milimira Vujadinovića za zamenika predsednika Odbora.

Sednica je zaključena u 12,15 časova.

SEKRETAR PREDSEDNIK

Milica Bašić Aleksandar Jovanović